Pilt, millel on kujutatud lilla, kunst, muster

Kirjeldus on genereeritud automaatselt ja see peaks olema võrdlemisi sobiv

Lp koostöö tegija ja kaasatav

(vastavalt nimekirjale) Meie */kuupäev digiallkirjas/* nr 7-1.2/659

**Detailplaneeringu algatamise teade**

**(Kose alevikus Lageda katastriüksuse detailplaneering)**

Vastavalt planeerimisseaduse § 128 lõikele 8 teatame, et Kose Vallavalitsus algatas 09.04.2024 korraldusega nr 117 Kose alevikus asuva Lageda katastriüksuse detailplaneeringu. Planeeritava ala pindala on ca 3 ha ning see hõlmab Lageda (33801:001:0427) katastriüksust ning tagamaks nõuetekohast juurdepääsu ja tehnovõrkudega liitumist osaliselt 2 Tallinn-Tartu-Võru-Luhamaa tee (33801:001:1442), Metsa tänav (33801:001:0103) ja 14 Kose-Purila tee (33702:003:0239) katastriüksuseid.

Detailplaneeringu eesmärk on ehitusõiguse määramine äri- ja tootmishoonete püstitamiseks. Lisaks antakse detailplaneeringuga lahendus planeeringuala haljastusele, heakorrale, juurdepääsule, parkimiskorraldusele ja tehnovõrkudega varustamisele.

Detailplaneeringu algatamine on kooskõlas Kose valla üldplaneeringuga. Katastriüksusel on maakasutuse juhtotstarbeks kaubandus- ja teenindushoone ning tootmise- ja logistikakeskuse maa-ala.

Planeeringu koostamiseks on vaja teha topo-geodeetiline uuring. Esialgu muude uuringute ja analüüside tegemise vajadus puudub. Kui detailplaneeringu koostamise käigus selgub, et detailplaneeringu koostamise raames on vajalik teha täiendavaid uuringuid, analüüse, ekspertiise vms, siis tuleb need teha vajaduse tekkimisel.

Detailplaneeringu algataja, koostamise korraldaja ja kehtestaja on Kose Vallavalitsus (aadress Hariduse tn 1, Kose alevik, 75101 Kose).

Käesolevale kirjale on lisatud detailplaneeringu algatamise korraldus koos lähteseisukohtadega (digikonteiner „Kose alevikus Lageda katastriüksuse detailplaneeringu algatamin.asice“).

Detailplaneeringu dokumentidega on võimalik tutvuda veel Kose valla kodulehel avalikus dokumendiregistris (<https://www.kosevald.ee/dokumendiregister>), <https://service.eomap.ee/kosevald/#/planeeringud/planeeringud/447> ja Kose Vallavalitsuse majandusosakonnas eelneval kokkuleppel arhitekt-planeerijaga, siiri.hunt@kosevald.ee, telefon 54700707.

Lugupidamisega

/allkirjastatud digitaalselt/

Demis Voss

vallavanem

Lisa: digikonteiner „Kose alevikus Lageda katastriüksuse detailplaneeringu algatamin.asice“

Siiri Hunt, siiri.hunt@kosevald.ee, tel 54700707